Degital Transactions
డిజిటల్‌ లావాదేవీలకు భద్రత కరవే
న్యూఢిల్లీ, డిసెంబరు 14: డిజిటల్‌ లావాదేవీలవైపు చైతన్యం కావాలని ప్రభుత్వంఓపక్క ఆఫర్లు, లక్కీడ్రాలతో ప్రజల్లో అవ గాహన పెంచేందుకు పెద్ద ఎత్తున కృషిచేస్తుంటే భారత్‌లో మొబైల్‌ చెల్లింపుల వ్యవస్థలు ఏమాత్రం భద్రతాపూర్వకంగా లేవని ప్రముఖ చిప్‌సెట్‌ తయారీ సంస్థ క్వాల్‌కామ్‌ ప్రకటిం చింది. మొబైల్‌ వ్యాలెట్లు, మొబైల్‌ బ్యాంకింగ్‌ అప్లికేషన్లు విని యోగం భారత్‌లో ఏమాత్రం శ్రేయస్కరం కాదని వాదిస్తోంది.
 
హార్డ్‌వేర్‌స్తాయిలో సెక్యూరిటీని వినియోగించకపోవడం వల్లనే ఆన్‌లైన్‌ లావాదేవీల్లో సెక్యూరిటీ తగ్గుతోందని అనుమనిం చింది. బ్యాంకింగ్‌ లేదా మనీవ్యాలెట్‌ యాప్స్‌ ప్రపంచ వ్యాప్తం గా హార్డ్‌వేర్‌ సెక్యూరిటీని వినియోగించడంలేదని, ఇవి మొత్తం ఆండ్రాయిడ్‌ విధానంలో కొనసాగుతున్నట్లు వివరించింది. విని యోగదారులు పాస్‌వర్డ్‌లను సులువుగాతస్కరించేందుకు వీలుం దని వివరించింది. కస్టమర్లు వేలిముద్రలను వినియోగించాల్సి ఉంటుందని, ఎక్కువశాతం డిజిటల్‌ వ్యాలెట్లు, మొబైల్‌ బ్యాం కింగ్‌ యాప్స్‌లో ఈ తరహా లేనేలేవని వివరించింది. క్వాల్‌ కామ్‌ సీనియర్‌ డైరెక్టర్‌ ఎస్‌వై చౌదురి మాట్లాడుతూ దేశంలోని ప్రముఖ డిజిటల్‌చెల్లింపుల అప్లికేషన్‌ వ్యవస్థలన్నింటిలోను హార్డ్‌వేర్‌ స్థాయి సెక్యూరిటీ వినియోగంముఖ్యమని వివరిం చారు. వాస్తవ యంత్రసామగ్రి తయారీ దారులకు మాత్రమే తాము పనిచేస్తున్నందున హార్డ్‌వేర్‌ సెక్యూరిటీ లేనేలేదని చౌదరి వివరించారు.
మార్కెట్‌ పరిశోదన సంస్థ స్ట్రాట జీ అనలిటిక్స్‌ అంచనాలప్రకారం క్వాల్‌కామ్‌ మొబైల్‌ చిప్‌సెట్‌ మార్కెట్‌లో 37శాతం వాటాతో ఉంది. ప్రతి ఒక్కరివద్ద ఉన్న స్మార్ట్‌ఫోన్‌, ఫీచర్‌ఫోన్‌ సెక్యూరిటీతో సహా నోట్లరద్దుకు అనుకూలం ఎలా అవుతుందని తెలుస్తుందని, డిజిటల్‌ వ్యవస్థలో కీలకం హార్డ్‌వేర్‌ సెక్యూరిటీయేనని చౌదరి వివరించారు. ఈ చెల్లింపుల వ్యవస్థలో కంపెనీలు రక్షణపూరిత చెల్లింపు వ్యవస్థను కల్పిం చాల్సిన బాధ్యత ఉందని ఆయనఅన్నారు. 2017 నుంచి క్వాల్‌కామ్‌ తమ చిప్‌సెట్లలో కొత్త ఫీచర్లను తెస్తున్నట్లు తెలిపారు. పేమెంట్‌ గేట్‌వేతోపాటు ఫోన్‌ ఐడి, ఫోన్‌ ఉత్పత్తిదారు సంతకం, ఆండ్రాయిడ్‌ వెర్షన్‌, నిర్వహణ వ్యవస్థ రూట్‌కిట్‌, ప్రస్తుతం ఉన్న ప్రాంతం, సమయం వంటివి కొంత వరకూ తస్కరణకు వీలు కల్పించవని వీటన్నింటినీ కల్పించి కొత్త చిప్‌సెట్లు తెస్తున్నట్లు వివరించారు.
ఈ కొత్త చిప్‌సెట్‌లతో ఉన్న పరికరాలను 2017లోనే ఎగుమతులుచేస్తామని 2017 చివరికల్లా ఈ చిప్‌సెట్‌ ఉన్న ఫోన్లు అందుబాటులోనికివస్తాయని చౌదరి అన్నారు. ఇందుకోసం తమ కంపెనీ అవస్త్‌తో భాగస్వామ్యం తీసుకుందని, వైరస్‌, లేదా మాల్‌వేర్‌తో నిండి ఉన్నట్లయితే ఫోన్‌లద్వారానే వినియోగదారులకు హెచ్చరిక లు పంపిస్తుందని అన్నారు. భద్రతా పూర్వకచర్యల్లో భారత్‌లోనిఆధార్‌ ధృవీకర ణ ఎంతోఆమోఘంగా పని చేస్తుందనిఅన్నారు. భారత్‌ ప్రభుత్వం చేపట్టిన ఆధార్‌ ప్రక్రియప్రపంచంలోని ఎన్నో దేశాలు అమలుచేయలేదని, ప్రపంచ దేశాలకు మార్గదర్శకంగా నిలుస్తోందని ప్రశంసించారు.
ఇదిలా ఉండగానగదు రహిత ఆర్థిక వ్యవస్థలో 2017లోభారత్‌లో మొబైల్‌లావాదేవీల మోసా లు 65శాతం పెరుగుతాయని సర్వేలు చెపుతున్నా యి. పెద్దనోట్ల రద్దుతో మొబైల్‌ చెల్లింపులు, డిజిటల్‌ లావాదేవీలు,ఇ-వ్యాలెట్లు ఎక్కువగా చెల్లింపులకు కీలకమయ్యా యని అసోచామ్‌, ఎర్నెస్ట్‌యంగ్‌ సంస్థల సంయుక్త సర్వేలో వెల్లడించారు. వ్యూహాత్మక జాతీయ సైబర్‌ నేరాల నియంత్రణ వ్యవస్థను అమలుచేయకపోతే మరింతగా మోసాలు పెరుగుతా యన్నారు. ఆర్థికలావాదేవీలపరంగా మొబైల్‌మోసాలు 40-45 శాతంగా నమోదవుతున్నాయి. మొబైల్‌ ఫోన్లసాయంతో చేస్తు న్న ఈ లావాదేవీలు ఇకపై 60-65శాతం పెరుగుతాయని అం చనా.
ఇప్పటికే క్రెడిట్‌, డెబిట్‌కార్డు మోసాలు ఎక్కువగా ఉన్నా యి.
గతమూడేళ్లలోనే ఆరురెట్లు పెరిగినట్లు ఈసంస్థల సర్వేలో తేలింది. 46శాతం ఫిర్యాదులు ఆన్‌లైన్‌ బ్యాంకింగ్‌ ఆధారిత ఫిర్యాదులు, క్రెడిట్‌, డెబిట్‌కార్డు ఫిర్యాదులే ఎక్కువ ఉన్నాయి. అలాగే ఫేస్‌బుక్‌ ఆధారిత ఫిర్యాదులు ఎక్కువ ఉన్నాయి. 39 శాతం నమోదయినట్లు అంచనా. ఎక్కువశాతం చిత్రాలను మార్ఫిం గ్‌ చేయడం, సైబర్‌ సమాచారం స్తంభింపచేయడం, వంటివి ఉన్నాయి. మొబైల్‌ద్వారా మోసాలు 21శాతం, ఇమెయిల్‌ ఐడిలు హ్యాకింగ్‌ల ద్వారా 18శాతం మోసాలు జరుగుతున్నాయి. ఇక ఎస్‌ఎంఎస్‌లు, ఇతర కాల్స్‌ ద్వారా 12శాతం మోసాలు జరుగుతు న్నాయి. డేటాసెక్యూరిటీ కార్యాచరణమరింతగా పెరగాల్సిన అవస రాన్ని భారత ఐటి మంత్రిత్వశాఖ గుర్తెరగాల్సి ఉంది. ఆర్థికపరం గాను, మేధో సంపత్తిపరంగా కస్టమర్ల కీలక సమాచారానికి భద్ర త, గోప్యత కల్పించాల్సినబాధ్యత ప్రభుత్వానిదేనని చెప్పాల్సిందే.